अमित शाह ने आगे कहा कि‍ मैंने विधानसभा चुनाव में अमेठी की जनता से अपील की थी कि‍ हम यूपी में अमेठी की सीटों से सरकार बनाना चाहते हैं। हमारी इस अपील को अमेठी की जनता ने पांच में चार सीट जीताकर पूरा किया। इसके लिए मैं अमेठी जनता का बहुत बहुत आभारी हूं। शाह ने कहा कि आज मैं अमेठी की धरती से कांग्रेस के शहजादे से पूछना चाहता हूं कि तीन तीन पीढ़ी को यहां की जनता ने वोट किया। आप मोदी सरकार से तीन साल का हिसाब मांगते हो, मैं आपसे तीन पीढ़ी का हिसाब मांगता हूं। इसके साथ ही उन्होंने राहुल पर निशाना साधते हुए कहा कि आप इतने साल से सांसद है फिर भी अमेठी में अभी तक कलेक्ट्रेट ऑफिस क्यों नहीं शुरु हुआ...